
Анализ за дейността на НЕК ЕАД 
за деветте месеца на 2024 година 


Национална електрическа компания“ ЕАД (НЕК) обхваща бизнес дейности в областта на производството на електроенергия от ВЕЦ и ПАВЕЦ и покупко/продажбата на електрическа енергия в страната, като заема основно място на регулирания пазар. С лицензията си за търговия с електрическа енергия извършва сделки и на свободния пазар. С притежаваните водноелектрически централи и ПАВЕЦ участва активно на регулирания и свободния пазар и в управлението и регулирането на електроенергийната система. НЕК е и най-големият производител на електроенергия от възобновяеми енергийни източници в страната.

Дейността на компанията се осъществява в съответствие с нормативната база на електроенергийния сектор регламентирана със Закона за енергетиката, Закона за енергията от възобновяеми източници, подзаконовите нормативни актове и приложимите административни актове. Дружеството осъществява дейността си основно в регулирана среда с лицензията за обществена доставка, но участва и на Българска независима енергийна борса (БНЕБ) и свободния пазар с лицензиите за производство и търговия. НЕК също така е и доставчик от последна инстанция (ДПИ) и основен участник на балансиращия пазар. 

Изпълнение на основните ключови показатели за деветте месеца :
 хил.лв.
	Показатели
	Отчет 2024
	Отчет 2023
	Изменение %

	Общо приходи
	2 368 640
	2 616 381
	-9,5%

	EBITDA 1) 
	281 268
	250 849
	12,1%

	EBIT 2) 
	237 909
	208 398
	14,2%

	EBT 3) 
	202 463
	177 601
	14,0%

	EBITDA марж 
	11,9%
	9,6%
	

	 
	
	
	

	Общо активи 
	5 347 123
	5 519 612
	-3,1%

	ДМА 4) 
	4 955 890
	4 984 767
	-0,6%

	Оборотен капитал 5) 
	-124 317
	-338 258
	63,2%

	Парични наличности 
	122 660
	75 509
	62,4%

	Собствен капитал 
	2 865 490
	2 688 522
	6,6%

	Дългосрочни банкови заеми 
	0
	0
	0,0%

	Численост на персонала, бр. 
	1 960
	2 043
	-4,1%



През деветте месеца на 2024 г. НЕК изпълни задълженията си съгласно притежаваните лицензии и тези към обществото в съответствие с изискванията на Закона за енергетиката за осигуряване на необходимото количество електрическа енергия на крайните снабдители, както и осигури снабдяването с електроенергия на потребителите, които не са избрали друг доставчик. Освен това съгласно нормативните актове и ценовите решения на КЕВР за регулаторните периоди 2023-2024 г. и 2024-2025 г. НЕК реализира на платформите на БНЕБ и свободния пазар остатъка от задължително изкупуваната електроенергия по пазарни цени. 

[bookmark: _Hlk163658884]Дейността на НЕК през деветте месеца на 2024 г. бе силно зависима от определените ценови нива и регулаторни условия, както и от компенсаторните механизми на ФСЕС във връзка с възстановяване на направените от Обществения доставчик разходи по задължително изкупуване на електроенергия. 

Съобразявайки се с водните запаси в язовирите и разрешените обеми от МОСВ, както и с наличната електроенергия след задоволяване на регулирания пазар НЕК продаде по-големи количества електроенергия на платформите на електроенергийната борса през деветте месеца на настоящата година в сравнение със същия период на миналата 2023 г.

Електроенергийния пазар, както и европейските енергийни борси от началото на годината се характеризираха с относителна стабилност през първо полугодие при ценови нива на БНЕБ около 145-150 лв./МВтч, но при ръст на цените през трето тримесечие, които достигнаха средни нива от 240-250 лв./МВтч на платформата „Ден напред“, което се дължеше на  продължителното горещо време през летните месеци, на сухата година, която ограничи производството от ВЕЦ, системните ограничения между границите и завишеното потребление на електроенергия от Украйна. 

[bookmark: _Hlk135143863]През деветте месеца на 2024 г. компанията осъществяваше дейността си при следните условия и фактори :

· Ръст на приходите от продадена електроенергия от Крайни снабдители и от платформите на БНЕБ.
· Подобрена структура на закупената електроенергия вследствие на покупки на електроенергия от платформите на БНЕБ за оптимизиране на микса на дружеството.
· Увеличение на продажбите на електроенергия на платформите на БНЕБ, както и на Крайните снабдители.
· Стабилизиране на пазарните цени на БНЕБ и европейските енергийни борси, като през първо полугодие на 2024 г. на платформата „Ден напред“ на българската независима електроенергийна борса се движеха на средни нива около 145-150 лв./МВтч. Въпреки ниските пазарни цени, действащи през периода компанията успя да постигне по-високи продажни цени от действащите на БНЕБ в резултат на сключени двустранни договори с цел оптимизиране на приходите. 
· Ниско ниво на производството от собствени ВЕЦ, което е характерно за суха година, въпреки че се отчита ръст спрямо произведените количества за деветте месеца на миналата година.
· Намалението на приходите от ФСЕС за разглеждания период. Това се дължи на променените елементи за компенсиране, намалените цени за емисии и определените разходи, които компанията трябва да възстанови на ФСЕС.
· През деветте месеца е отчетено намаление на производство на ТЕЦ Ей И Ес - 3С Марица изток 1 вследствие на аварията в блок 2 на централата, а също и на търговската конюнктура на свободния пазар. 
· Цените на въглеродните емисии на европейските борси се движеха на нива около 64-65 евро на тон средно, което ниво е по-ниско от утвърдените от КЕВР в ценовите решение за регулаторните периоди 2023-2024 г. /88 евро на тон/ и 2024-2025 г. /70 евро на тон/.
· Действащ механизъм за таван на приходите на продаваната електроенергия и целевите вноски, които компанията трябва да внася във Фонд СЕС ежемесечно.
· Разпореждане на Министерски съвет за 100% дивидент от НЕК за печалба от 2022 г., с което компанията се задължи да довнесе като дивидент в БЕХ ЕАД още 224 657 хил.лв. НЕК изпълни задължението си за допълнителен дивидент чрез сключване на нов заем с БЕХ ЕАД, в резултат на което разходите за лихви по заеми се увеличиха, в сравнение със същия период на предходната година.
· В края на месец февруари изтече споразумението за изкупуване на електроенергия и разполагаемост между НЕК и ТЕЦ КонтурГлобал Марица Изток 3, с което НЕК вече разполага в портфолиото си с по-малко генериращи и балансиращи мощности, за да участва на електроенергийния пазар. 

[bookmark: _Hlk163659004]НЕК отчете положителен финансов резултат за деветте месеца на 2024 г. в размер на 202 463 хил.лв. преди данъци. В сравнение със същия период на 2023 г. се отчита ръст на финансовия резултат с 24 862 хил.лв., като през миналата година отчетената печалба преди данъци е 177 601 хил.лв. 

Изпълнение на основните технико-икономически показатели за деветте месеца на настоящата година спрямо същия период на миналата година :
	[bookmark: _Hlk145666898]Показатели
	Мярка
	Отчет 2024
	Отчет 2023
	Разлика 2024 / 2023
	 Изменение
%

	1. Собствено производство от ВЕЦ   
	МВтч
	1 679 093
	1 522 985
	156 108
	10,3

	2. Закупена електроенергия 
	МВтч
	9 240 983
	8 954 912
	286 071
	3,2

	3. Продажби на електроенергия, в т.ч. : 
	МВтч
	10 756 988
	10 386 660
	370 328
	3,6

	3.1 Крайни снабдители
	МВтч
	9 236 674
	9 191 805
	44 869
	0,5

	3.2 Балансираща енергия и регулиране
	МВтч
	119 064
	361 171
	-242 107
	-67,0

	3.3 БНЕБ и свободен пазар
	МВтч
	1 401 250
	833 684
	567 566
	68,1

	           в т.ч. БНЕБ и свободен пазар
	МВтч
	1 242 972
	628 817
	614 155
	97,7

	                        ДПИ
	МВтч
	158 278
	204 867
	-46 589
	-22,7

	4. Финансов резултат преди данъци
	хил.лв.
	202 463
	177 601
	24 862
	



[bookmark: _Hlk172729439]Във  връзка с отпуснатия от БЕХ на НЕК нов заем в размер на 224 657 хил.лв. със срок на погасяване 31.12.2028 г. за довнасяне на дивидент за 2022 г., дружеството осъществява дейността си от началото на 2024 г. в условия на допълнително възникнали финансови разходи и парични потоци вследствие на взетия кредит от БЕХ. Към 30.09.2024 г. НЕК няма просрочени задължения към БЕХ и другите контрагенти на дружеството. 

Освен това силно зависейки от определените ценови нива и регулаторни условия, както и от компенсаторните механизми на ФСЕС във връзка с възстановяване на направените от Обществения доставчик разходи по задължителното изкупуване на електроенергия при бъдещо частично възстановяване на дължими средства от ФСЕС към НЕК /до законово регламентирани признати и утвърдени средства/ и при евентуална нарушена ликвидност на фонда, съществува реална опасност от забава на плащания от дружеството към доставчици на електрическа енергия и плащания по кредити към БЕХ ЕАД. 

I. Производствена и търговска дейност 

· [bookmark: _Hlk77926448][bookmark: _Hlk77926535][bookmark: _Hlk149731977]Производството на електроенергия от собствените ВЕЦ и ПАВЕЦ за деветте месеца на 2024 г. е характерно за суха година, като водноелектрическите централи в структурата на НЕК произведоха 1 679 093 МВтч спрямо 1 522 985 МВтч по отчет за същия период на 2023 г. В сравнение с миналата година /когато производството е характерно за много суха година/ е отчетено увеличение на производството с 10.3% или 156 108 МВтч повече. Продължава тенденцията от миналата година водните ресурси в язовирите стопанисвани от НЕК да не са в достатъчни обеми, като в тази връзка дружеството се опитваше да пести водния ресурс в резултат на значително по-малките валежи като цяло. Водноелектрическите централи в структурата на НЕК активно участват на балансиращия пазар и са важна част при управлението и регулирането на електроенергийната система в страната, като мениджмънта на компанията полагаше усилия за максимално ефективно използване на водния ресурс.


· Обществена доставка и търговия с електроенергия

НЕК изпълни задълженията си в съответствие с лицензионните си дейности и осигури необходимото количество електроенергия на Крайните снабдители. НЕК  участва на БНЕБ и свободния пазар през периода /януари-септември на настоящата година/ с по-големи обеми и реализира ръст на количествата електроенергия на платформите на българска независима електроенергийна борса, които са два пъти повече спрямо същия период на предходната година. 

В съответствие с нормативната уредба и двете ценови решения на КЕВР, действащи през 2024 г. НЕК участва приоритетно на регулирания пазар, изпълнявайки задълженията си към обществото съгласно Закона за енергетиката. Компанията продължава да е гарант за сигурността на електроенергийната система чрез предоставяне на услуги за балансиране и регулиране чрез мощностите си във ВЕЦ и ПАВЕЦ. 

НЕК е един от основните доставчици на балансираща енергия в страната. Участието на компанията на балансиращия пазар се определя от активирането на мощностите от ЕСО ЕАД и в тази връзка като доставчик на балансираща енергия НЕК може много ограничено да влияе върху количеството на активираните услуги за балансиране, но предоставя целия необходим резерв съгласно действащите нормативи и техническите възможности. 


· Покупки на електроенергия

[bookmark: _Hlk164087178]През деветте месеца на 2024 г. покупките на електроенергия от НЕК се осъществяваха в съответствие с действащите през годината ценови решения на КЕВР за регулаторните периоди 2023-2024 г. и 2024-2025 г., както и въз основа на действащите нормативните актове. 

През разглеждания периода януари-септември НЕК закупи 9 240 983 МВтч електроенергия, с които участва на регулирания пазар и на платформите на БНЕБ и свободния пазар. Това количество е с 3.2% повече в сравнение с отчета за същия период на предходната 2023 г., когато покупките са на ниво от 8 954 212 МВтч. Количеството закупена електроенергия в портфолиото на компанията през деветте месеца на 2024 г. обезпечи нормалното електрозахранване на потребителите на регулирания пазар и осигури количества електроенергия за участие на БНЕБ и свободния пазар. 

Отчита се изменение на структурата при покупките на електроенергия от дружеството, като се вижда ръст на покупките от квотните централи и намаление на закупената електроенергия от централите със споразумения за изкупуване на електроенергия и разполагаемост /ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3/. 

Изменение на закупената електроенергия за деветте месеца, МВтч	
	[bookmark: _Hlk145667030]Закупена електроенергия 
	Отчет 2024
	Отчет 2023
	Разлика 
2024 / 2023
	Изменение
%

	1. Производители по квоти
	5 735 488
	3 538 425
	2 197 063
	62,1

	АЕЦ Козлодуй 
	3 522 590
	3 316 930
	205 660
	6,2

	ТЕЦ Марица-изток 2
	2 212 898
	221 495
	1 991 403
	899,1

	2. Задължения по споразумения с ТЕЦ МИ 1 и ТЕЦ МИ 3, ВЕИ и ВЕКП производители под 500 кВт
	1 783 492
	4 006 217
	-2 222 725
	-55,5

	ТЕЦ Ей И Ес-3С Марица Изток 1
	1 101 062
	1 425 978
	-324 916
	-22,8

	ТЕЦ КонтурГлобал Марица Изток 3
	499 277
	2 414 785
	-1 915 508
	-79,3

	ВЕИ производители под 500 кВт
	180 829
	163 550
	17 279
	10,6

	ВЕКП производители под 500 кВт
	2 324
	1 904
	420
	22,1

	3. Балансираща и регулираща енергия
	171 231
	196 276
	-25 045
	-12,8

	4. БНЕБ и свободен пазар
	1 550 772
	1 213 994
	336 778
	27,7

	ОБЩО ЗАКУПЕНА ЕЛЕКТРОЕНЕРГИЯ
	9 240 983
	8 954 912
	286 071
	3,2



Доставените количества електроенергия от АЕЦ Козлодуй през деветте месеца на 2024 г. са 3 522 590 МВтч или с 6.2% повече спрямо закупените за същия период на предходната година при ръст от 205 660 МВтч. Покупките от ТЕЦ Марица изток 2 за разглеждания период са 2 212 898 МВтч електроенергия, като същите са съгласно разчетените от КЕВР в ценовите решения за регулаторните периоди 2023-2024 г. и 2024-2025 г. количества с незначителни отклонения, в резултат на изменения на потреблението и непредвидени ремонтни дейности в ТЕЦ Ей И Ес-3С Марица Изток 1. Централата не доставяше електроенергия на НЕК през първо полугодие на 2023 г., тъй като нямаше предвидени количества в ценовото решение за предходния регулаторен период 2022-2023 г., като доставките от нея са от 01.07.2023 г. Общо количеството закупена електроенергия от НЕК от квотните електроцентрали за обезпечаване потреблението на Крайните снабдители през деветте месеца на 2024 г. е с ръст от 2 197 063 МВтч или 62.1% повече спрямо отчета за същия период на 2023 г. Завишената електроенергия от двете квотни централи компенсира намалението на доставените количества от ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3.

Покупките на електроенергия от НЕК през деветте месеца на 2024 г. се осъществяваха в съответствие с разпоредбите на ЗЕ за задължително изкупуване на произведената електроенергия по споразуменията за изкупуване с ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3 /което изтече през м.февруари/, от ВЕИ и ВЕКП производители с мощност под 500 кВт. Количеството закупена от дружеството електроенергия от двете електроцентрали от комплекса Марица изток и по преференциални цени от ВЕИ и ВЕКП под 500 кВт за периода е 1 783 492 МВтч, което количество е с 55.5% по-малко /намаление от 2 222 725 МВтч/ в сравнение със закупените количества от компанията за периода януари-септември на предходната година. 

Изменение на структурата на закупената електроенергия за деветте месеца :

 

Отчита се значително намаление при покупките от двете кондензационни електроцентрали /ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3/, с които НЕК има споразумения за изкупуване на електроенергия спрямо отчета за предходната година. ТЕЦ КонтурГлобал Марица Изток 3 достави количества електроенергия само през първите два месеца на настоящата година, защото споразумението между централата и НЕК изтече през м.февруари. Закупените количества от компанията са на ниво от 499 277 МВтч, което е значително по-малко от деветте месеца на миналата година, когато покупките са 2 414 785МВтч, но при нормална натовареност на централата. С преустановяване на покупките от тази централа НЕК разполага в портфолиото си с по-малко генериращи и балансиращи мощности, за да участва на електроенергийния пазар. ТЕЦ Ей И Ес-3С Марица Изток 1 работеше при много по-ниско натоварване през деветте месеца на 2024 г. в сравнение със същия период на миналата 2023 г. Закупената електроенергия от ТЕЦ Ей И Ес-3С Марица Изток 1 за периода е 1 101 062 МВтч или с 22.8% по-малко в сравнение с отчета за миналата година, когато бяха закупени 1 425 978 МВтч. Влияние за спада на закупените количества оказа и аварията в Блок 2 на ТЕЦ Ей И Ес-3С Марица Изток 1 в резултат, на която покупките от нея се осъществяваха в намалени обеми през месеците януари и февруари.
 
Дружеството е закупило и минимални количества балансираща енергия, вследствие участието си на балансиращия пазар. НЕК закупува и количества електроенергия от платформите на БНЕБ с цел оптимизиране на микса на компанията, като през деветте месеца на 2024 г. по отчетни данни покупките са нараснали с 27.7% спрямо отчета за предходната година. Обезпечаването с електроенергия за клиентите на ДПИ от компанията също се осъществява през платформите на БНЕБ. 

Структурата на закупената електроенергия през периода януари-септември 2024 г. се променя, като задължително изкупуваната електроенергия по споразуменията с ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3, ВЕИ и ВЕКП производители с мощност под 500 кВт намалява до 19.3% през настоящата година спрямо 44.7% за деветте месеца на 2023 г. Относителния дял на закупената електроенергия по квоти нараства до 62.1% спрямо 39.5% за миналата година. Нараства относителния дял на покупките от БНЕБ и свободния пазар, които са 16.8%.

· Продажби на електроенергия

НЕК продаде на регулирания пазар и платформите на БНЕБ и свободния пазар през деветте месеца на 2024 г. 10 756 988 МВтч електроенергия, което количество е с 3.6% ръст спрямо отчета за предходната година. Продажбите на дружеството през деветте месеца на миналата година са на ниво от 10 386 660 МВтч. Увеличението на продажбите на електроенергия в количествено изражение е с 370 328 МВтч през настоящата година и се дължи на ръста на продажбите на БНЕБ. Най-висок продължава да бъде относителния дял на продадената електроенергия за „защитените потребители“ на регулирания пазар /Крайните снабдители/.

Изменение на продажбите на електроенергия за деветте месеца, МВтч

	[bookmark: _Hlk145667207]Продадена електроенергия 
	Отчет 2024
	Отчет 2023
	Разлика 2024 / 2023
	Изменение
%

	1. Крайни снабдители
	9 236 674
	9 191 805
	44 869
	0,5

	2. Балансираща енергия и регулиране
	119 064
	361 171
	-242 107
	-67,0

	3. БНЕБ и свободен пазар
	1 401 250
	833 684
	567 566
	68,1

	           3.1 БНЕБ и свободен пазар
	1 242 972
	628 817
	614 155
	97,7

	           3.2 ДПИ 
	158 278
	204 867
	-46 589
	-22,7

	ОБЩО ПРОДАЖБИ ЕЛЕКТРОЕНЕРГИЯ
	10 756 988
	10 386 660
	370 328
	3,6



На електроенергийния пазар НЕК осъществяваше своята търговска дейност през деветте месеца на 2024 г. при следните условия :
· Ниско ниво на производство на електроенергия от собствени ВЕЦ.
· Минимален ръст на продажбите за Крайните снабдители.
· Ръст на пазарните цени на електроенергията на БНЕБ и европейските електроенергийни борси през трето тримесечие и по-ниски нива на цените на въглеродните емисии спрямо утвърдените от КЕВР в ценовите решения за регулаторните периоди 2023-2024 г. и 2024-2025 г.
· На платформите на БНЕБ дружеството участваше с по-големи обеми и отчете ръст на продадената електроенергия през деветте месеца на настоящата година в сравнение със същия период на миналата година.
· Невъзможност за оптимално използване на ТЕЦ Ей И Ес-3С Марица Изток 1, поради аварията в Блок 2 на централата в резултат, на която покупките от нея се осъществяваха в намалени обеми през месеците януари и февруари, а също и на високите й разходи за разглеждания период /с включени емисии/, което възпрепятства участието и на свободния пазар.
· От м.февруари НЕК стартира процес по предлагане на „Блокови продукти“ на БНЕБ, като дружеството успя до продаде до края на м.септември 240 303 МВтч.
· Беше внедрена успешно и се използва алгоритмичната търговия на пазар в рамките на деня. 

През периода януари-септември на 2024 година НЕК отчита минимален ръст на продажбите за регулирания пазар, като продадената електроенергия за Крайните снабдители през периода е на ниво от 9 236 674 МВтч спрямо 9 191 805 МВтч по отчет за същия период на миналата година. В сравнение с отчетените продажби за 2023 година се констатира увеличение от 0.5% или 44 869 МВтч повече продадена електроенергия за защитените потребители на регулирания пазар през настоящата година. 

Структура на продадената електроенергия за деветте месеца:

 
  
Дружеството отчита намаление на продадената балансираща и регулираща енергия, при която се констатира спад от 67.0% в резултат на по-малката използваемост на балансиращите мощности в групата на компанията през деветте месеца на 2024 г. в сравнение със същия период на миналата година. 

НЕК участваше с по-оптимални обеми и отчете ръст на продажбите си на платформите на БНЕБ и свободния пазар спрямо деветте месеца на миналата година. Компанията реализира на БНЕБ и свободния пазар през периода януари-септември на 2024 г. 1 401 250 МВтч, което е с 68.1% повече в сравнение с отчетените продажби за същия период на миналата година. Само на платформите на БНЕБ НЕК  продаде 1 242 972 МВтч електроенергия, като продажбите от компанията нарастват повече от два пъти в сравнение с отчета за същия период на предходната 2023 г., когато  продажбите са 628 817 МВтч. Влияние за ръста на продадените количества на БНЕБ  оказа и стартирането на процеса по предлагане на „Блокови продукти“ от началото на нгодината, като стремежа е компанията да развие тази си дейност в следващите години.

През деветте месеца на настоящата година търговската конюнктура на електроенергийния пазар се характеризираше с относително стабилни цени през първо полугодие /на нива около 150 лв./МВтч на платформите на БНЕБ/ и с ръст през трето тримесечие на годината, като в региона на югоизточна Европа ценовите нива бяха най-високи и достигнаха стойности около 240-250 лв./МВтч средно.  

Освен това през първите два месеца на настоящата година Блок 2 на ТЕЦ Ей И Ес-3С Марица Изток 1 продължи да бъде неразполагаем в резултат на аварията от миналата година, което ограничи възможностите за участие на свободния пазар. През м.февруари изтече и споразумението за изкупуване на електроенергия между НЕК и ТЕЦ КонтурГлобал Марица Изток 3, с което възможностите на дружеството за участие на свободния пазар по отношение на базови мощности в определени моменти се стесняват. В тази връзка компанията закупува допълнителни количества електроенергия от платформите на БНЕБ на подходящи ценови нива, с които допълнителни количества да участва по-оптимално на свободния пазар.

Количествата продадена електроенергия за клиентите на ДПИ през деветте месеца на 2024 г. бележат спад с 22.7% спрямо нивото на продажбите на предходната година, като компанията е продала 158 278 МВтч през настоящата година спрямо 204 867 МВтч отчетени за същия период на миналата година. Съгласно изискванията на ЗЕ и действащата нормативна уредба тази електроенергия се осигурява за клиентите на ДПИ чрез закупуване необходимите им количества от платформите на БНЕБ. 

Структурата на продадената от НЕК електроенергия през деветте месеца на 2024 г. се запазва, като относителният дял формиран от задължението на дружеството съгласно Закона за енергетика да осигурява електроенергия за покриване на потреблението на Крайните снабдители е 85.9% спрямо 88.5% за предходната година. Нараства относителния дял на продадената електроенергия за БНЕБ и свободния пазар до 11.6%, а намалява относителния дял на продадената балансираща енергия.


II. Финансов резултат, приходи и разходи

[bookmark: _Hlk164092754][bookmark: _Hlk164169614]НЕК осъществяваше дейността си през деветте месеца на 2024 г. в съответствие с действащото енергийно законодателство и ценовите решения на КЕВР за регулаторните периоди 2023-2024 г. и 2024-2025 г. Дейността на компанията е силно зависима и от компенсаторните механизми на ФСЕС във връзка с възстановяването на направените от НЕК, за дейност Обществена доставка, разходи по задължително изкупуване на електроенергия. 

Приходи

НЕК отчете общо приходи за деветте месеца на 2024 г. в размер на 2 368 640 хил.лв. В сравнение с отчета за същия период на предходната година се констатира намаление на приходите на дружеството с 9.5%, като за деветте месеца на 2023 г. общите приходи са на ниво от 2 616 381 хил.лв. Приходите на компанията намаляват с 247 741 хил.лв. като отчетения спад се дължи на отчетените по-малки постъпления от ФСЕС през периода януари-септември на 2024 г. в сравнение с отчетените за миналата година. 

Отчетените приходи от продажби от дружеството за деветте месеца на настоящата година са в размер на 1 495 517 хил.лв. като същите нарастват с 19.6% в сравнение с отчетените приходи от продажби за същия период на 2023 г., когато са на ниво от 1 250 095 хил.лв. Отчита се ръст на приходите от продадена електроенергия при осъществяване на основната дейност на дружеството, но значителен спад в приходите от ФСЕС спрямо отчета за миналата година, което се отразява в намалението на общите постъпления. 

Дружеството отчита увеличение на приходите от продадена електроенергия за деветте месеца на 2024 г. в сравнение с отчетените за предходната година, като завишението им е с 243 416 хил.лв. /20.3% повече/, което се дължи на ръста на приходите от Крайните снабдители и на по-високи отчетени приходи от продажби на платформите на БНЕБ. Намаление се отчита в приходите от продадена електроенергия за ДПИ, както и в приходите от продадена електроенергия на балансиращия пазар. 

В следващата сравнителна таблица са показани приходите за деветте месеца на 2024 година по източници, съпоставени с отчетените за същия период на 2023 година:
												хил.лв.
	 
	Отчет  
	Отчет 
	Разлика 
	
Изменение

	Показатели 
	2024
	2023
	отчет 2024 /
	%

	 
	година
	година
	отчет 2023
	 

	1. Приходи от продажби на електроенергия 
	1 444 633
	1 201 217
	243 416
	20,3

	  1.1    Крайни снабдители
	1 100 211
	834 878
	265 333
	31,8

	  1.2    Балансираща енергия
	50 177
	107 832
	-57 655
	-53,5

	  1.3 БНЕБ и свободен пазар
	294 245
	258 507
	35 738
	13,8

	     в т.ч.   БНЕБ и свободен пазар
	262 902
	211 311
	51 591
	24,4

	                     ДПИ
	31 343
	47 196
	-15 853
	-33,6

	2. Приходи от продажба на резерв и услуги
	47 237
	42 752
	4 485
	10,5

	3. Приходи от фонд СЕС
	853 621
	1 304 342
	-450 721
	-34,6

	4. Водоподаване и други услуги
	3 647
	6 126
	-2 479
	-40,5

	5. Други приходи
	7 796
	12 727
	-4 931
	-38,7

	6. Приходи от асоциирани предприятия
	11 706
	49 217
	-37 511
	-76,2

	ОБЩО ПРИХОДИ 
	2 368 640
	2 616 381
	-247 741
	-9,5

	в т.ч. Приходи от продажби
	1 495 517
	1 250 095
	245 422
	19,6



Приходите от продадена електроенергия за Крайните снабдители през периода януари-септември на 2024 г. са в размер на 1 100 211 хил.лв. при отчетени за същия период на миналата година на ниво от 834 878 хил.лв. Приходите от Крайни снабдители за разглеждания период нарастват с 31.8%., като ръстът им се дължи на по-високите регулирани продажни цени от КЕВР, действащи през 2024 г., които са по-високи спрямо действащите през деветте месеца на миналата година.

НЕК е един от основните доставчици на балансираща енергия в страната. Приходите от участието на дружеството на балансиращия пазар през деветте месеца на настоящата година са 50 177 хил.лв. В сравнение с миналата година се отчита намаление на приходите по това перо, които намаляват с 57 655 хил.лв. През същия период на 2023 г. отчетените приходи от балансиращата енергия и регулиране са на ниво от 107 832 хил.лв. Намалението на тази приходи се дължи на по-малкото количество на използваните от ЕСО балансиращи мощности на НЕК за деветмесечието на 2024 г. спрямо миналата година. В края на м.февруари изтече споразумението за изкупуване на електроенергия между НЕК и ТЕЦ КонтурГлобал Марица Изток 3, с което бяха стеснени възможностите за участие на дружеството на балансиращия пазар. Освен това през първите два месеца на настоящата година Блок 2 на ТЕЦ Ей И Ес-3С Марица Изток 1 продължи да бъде неразполагаем в резултат на аварията от м.октомври 2023 г. Тези два фактора допълнително ограничиха възможностите за участие на компанията на балансиращия пазар, което се отрази в значително намаление на електроенергията за регулиране нагоре и съответно на приходите в посока намалението им. Участието на НЕК на балансиращия пазар се определя от активирането на мощностите от ЕСО и дружеството може много ограничено да влияе върху количеството на активираните услуги за балансиране.

[bookmark: _Hlk135231101]Отчетените приходи от продадена електроенергия на БНЕБ и свободния пазар през деветте месеца на 2024 година нарастват в сравнение със същия период на предходната година. Влияние за ръста на приходите реализирани от НЕК на  платформите на БНЕБ и свободния пазар през периода януари-септември на 2024 г. оказа значителното увеличение на количествата продадена електроенергия от компанията, която нарасна двукратно спрямо първо полугодие на миналата година.

Приходите реализирани от НЕК само на платформите на БНЕБ отчетени през настоящата година са на ниво от 262 902 хил.лв. при отчетени за деветте месеца на миналата година 211 311 хил.лв., което е ръст от 51 591 хил.лв. спрямо предходната 2023 г.  Компанията отчете по-висока средно продажна цена в сравнение с борсовите цени на платформата „Ден напред“ в резултат на извършена оптимизация на търговската дейност. Отчетената среднопродажна цена от дружеството за деветте месеца на настоящата година е 211 лв./МВтч, но тя е по-ниска спрямо отчетените нива за същия период на 2023 г., когато е 336 лв./МВтч. През 2024 г. търговската дейност и отчетените приходи от платформите на БНЕБ бяха в тясна връзка с действащата търговска конюнктура, която се характеризираше с относително стабилни цени през първо полугодие и увеличено търсене и ръст на пазарните цени на електроенергията на електроенергийни борси през трето тримесечие, което се дължеше на по-високите отчетени температури летните месеци и на сушата, което се отрази в ниски нива на производство от ВЕЦ.

Отчетените приходи от продадена електроенергия за ДПИ за деветте месеца на 2024 г. са на ниво от 31 343 хил.лв. спрямо 47 196 хил.лв. реализирани за периода януари-септември на 2023 г., като влияние за спада им оказват също отчетените по-ниски цени на платформите на БНЕБ през настоящата година, както и на спада на продадените количества. 

[bookmark: _Hlk149751473]НЕК генерира и приходи от резерв и услуги съгласно действащите Правила за търговия с електроенергия и Правилата за провеждане на тръжни процедури за поддържане сигурността на електроенергийната система. По отчетни данни за деветте месеца на 2024 г. приходите от резерв са в размер на 47 237 хил.лв.  В сравнение със същия период на миналата година отчетените приходи бележат ръст от 4 485 хил.лв. или 10.5% повече. От 01.07.2024 г. е завишена цената за резерв, която ЕСО заплаща на производителите и от 10 лв./Мвтч е 50 лв./Мвт. 

Приходите от ФСЕС през деветте месеца на 2024 г. възстановявани на НЕК се осъществяваха в съответствие с действащите ценови решения на КЕВР за регулаторните периоди 2023-2024 г. 2024-2025 г. и утвърдените средства на фонда. Отчетените приходи от ФСЕС за разглеждания период са 853 621 хил.лв. В сравнение с отчета за деветте месеца на предходната година се констатира намаление на приходите от ФСЕС с 34.6% или спад от 450 721 хил.лв. Във връзка с по-ниските отчетени цени на въглеродните емисии на европейските борси, които за първо полугодие на 2024 г. са около 63-64 евро на тон при утвърдени ценовото решение на КЕВР за регулаторния период 2023-2024 г. на нива 88 евро на тон, което ниво е и в разчетените средства на фонда за компенсации, в утвърденото ценово решение за новия регулаторен период 2024-2025 г. КЕВР е приел, че НЕК е надвзел 32 737 хил.лв. повече приходи за предходния ценови период, които ще бъдат прихващани на равни месечни вноски от ФСЕС до 30.06.2025 г. От 01.07.2024 г. е променена и структурата на приходите на ФСЕС, като НЕК вече не се компенсира в частта за консумираната електроенергия от Крайните снабдители.

Структурата на приходите се променя в сравнение с деветте месеца на 2023 г., като приходите от продадена електроенергия отнесени към всички приходи нарастват до 61.0% спрямо 45.9% през миналата година, а приходите от ФСЕС спадат до 36.0% през деветте месеца на 2024 г. спрямо 49.9% по отчет за миналата 2023 г.


Разходи

НЕК отчете общо разходи за дейността в размер на 2 166 177 хил.лв. за деветте месеца на 2024 година. Разходите на компанията съгласно отчета за доходите към 30.09.2024 г. намаляват с 272 603 хил.лв. в сравнение с отчетените за същия период на миналата 2023 г., когато са на ниво от 2 438 780 хил.лв. Общо разходите на дружеството намаляват с 11.2% спрямо отчетените за деветте месеца на 2023 г. 

Най-голямо влияние върху оперативната дейност на НЕК оказват разходите за закупена електроенергия и разполагаемост, които са 90.0% от всички разходи за периода януари-септември на настоящата година. По отчетни данни оперативните разходи на компанията са 2 130 731 хил.лв. при намаление от 11.5% или за оперативна дейност са изразходвани с 277 252 хил.лв. по-малко разходи спрямо отчетените за деветте месеца на 2023 г.

Изменение на разходите за дейността за деветте месеца :	
												хил.лв.
	Разходи за дейността
	Отчет 2024
	Отчет 2023
	Разлика 2024/2023
	Изменение %

	1. Разходи за оперативна дейност 
	2 130 731
	2 407 983
	-277 252
	-11,5

	    в т.ч. разходи за купена електроенергия 
	1 950 010
	2 240 885
	-290 875
	-13,0

	          Относителен дял от общите разходи, %
	90,0
	91,9
	
	

	2. Финансови разходи нетно
	35 446
	30 797
	4 649
	15,1

	ОБЩО РАЗХОДИ
	2 166 177
	2 438 780
	-272 603
	-11,2



В разходите за закупена електроенергия в отчета за доходите са включени и разходите за закупени въглеродни емисии за произведената електроенергия от електроцентралите, с които компанията има сключени споразумения за изкупуване /ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3/ и същите са префактурирани на НЕК Обществен доставчик. Отчетените разходи за закупена електроенергия от НЕК за деветте месеца на 2024 г. съгласно отчета за доходите са 1 950 010 хил.лв., което е спад от 13.0% в сравнение със същия период на миналата година. 

Най-голяма тежест в разходите за закупена електроенергия продължават да оказват цените на въглеродните емисии на международните борси, които електроцентралите ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3 закупуват за произведената от тях електроенергия и префактурират на НЕК. Намалението на разходите на дружеството за закупена електроенергия през разглеждания период се дължи на по-ниските цени на въглеродните емисии за деветте месеца на 2024 г. спрямо същия период на 2023 г., както и на значително по-малките количества закупена електроенергия от централите ТЕЦ Ей И Ес-3С Марица Изток 1 и ТЕЦ КонтурГлобал Марица Изток 3. През разглеждания период цените на въглеродните емисии на европейските борси са на нива около 64-65 евро на тон за деветте месеца на 2024 г. спрямо около 85-86 евро на тон отчетени за същия период на миналата година. Компанията закупи и значителни количества електроенергия по свободни цени от платформите на БНЕБ с цел оптимизиране на микса на дружеството, както и за заместване на авариралия блок в ТЕЦ Ей И Ес-3С Марица Изток 1, който не бе разполагаем до средата на м.февруари.

По отделни разходи по икономически елементи /извън закупената електроенергия/ се отчита ръст на разходите с изключение на разходите за материали. Разходите за външни услуги нарастват, поради завишението на разходите по ремонтната програма, увеличението на разходите за охрана на обекти и по-високата цена за достъп, действаща от 01.07.2024 г. която завишава разходите за достъп заплащани на ЕСО. Разходите за персонал нарастват в резултат на индексацията им с 4.8% съобразно макроикономическата рамка на МФ за настоящата година. При другите разходи се отчита ръст в резултат на отчетени по-големи разходи за глоби и неустойки през деветте месеца на 2024 г. в сравнение със същия период на миналата година. При разходите за амортизации дружеството отчита ръст с 908 хил.лв. през настоящата година спрямо деветте месеца на миналата година, поради ново въведени активи в баланса на компанията. 

Във  връзка с отпуснатия от БЕХ на НЕК заем в размер на 224 657 хил.лв. със срок на погасяване 31.12.2028 г. за довнасяне на дивидент за 2022 г., дружеството отчита ръст на разходите за лихви в сравнение със същия период на предходната година. 

През последните години всички разходи на дружеството са намалявани и ограничавани, като са сведени до изразходването на средства осигуряващи минимума за осъществяване и  поддържане на основната дейност на НЕК.


Финансов резултат

Финансовият резултат e финансовият измерител и отразява резултата от дейността на дружеството на пазара на електроенергия, дейността от други дейности, финансовите приходи/дивиденти/ и финансовите разходи. През периода януари-септември на 2024 г. НЕК осъществяваше основната си дейност съгласно действащото енергийно законодателство и ценовите решения на КЕВР за регулаторните периоди 2023-2024 г. и 2024-2025 г., в съответствие с които компанията изпълняваше задълженията си като Обществен доставчик по покупката и продажбата на електроенергия и участваше на платформите на БНЕБ и свободния пазар. 

[bookmark: _Hlk174631575]Въпреки променената пазарна среда и търговска конюнктура, през деветте месеца на 2024 година НЕК отчете положителен финансов резултат преди данъци в размер на 202 463 хил.лв. В сравнение със същия период на 2023 г. финансовия резултат е завишен и е с ръст от 24 862 хил.лв. Към 30.09.2023 г. НЕК отчете печалба преди данъци в размер на 177 601 хил.лв. През настоящата година задълженията на дружеството продължават да бъдат на високи нива, но се обслужват и няма просрочени задължения към 30.09.2024 година. 

Изменението на финансовия резултат на НЕК преди данъци за деветте месеца на 2024 година в сравнение със същия период на предходната година е показано в следващата таблица: 	
								   			     хил.лв.
	Показатели
	Отчет 2024
	Отчет 2023
	Разлика 2024/2023
	Изменение %

	ОБЩО РАЗХОДИ 
	2 166 177
	2 438 780
	-272 603
	-11,2

	ОБЩО ПРИХОДИ 
	2 368 640
	2 616 381
	-247 741
	-9,5

	ФИНАНСОВ РЕЗУЛТАТ /преди данъци/
	202 463
	177 601
	24 862
	



Влияние за ръста на финансовия резултат през деветте месеца на  2024 г. в сравнение със същия период на миналата година оказаха следните фактори:
· Увеличение на приходите от продадена електроенергия от Крайни снабдители и от платформите на БНЕБ.
· Подобрена структура на закупената електроенергия вследствие на покупки на електроенергия от платформите на БНЕБ за оптимизиране на микса на дружеството.
· Увеличение на продажбите на електроенергия на платформите на БНЕБ и стартиране на процеса по предлагане на „Блокови продукти“ на платформите на Българската независима електроенергийна борса с цел завишение на приходите.
· Дружеството отчита по-ниски средно продажни цени на платформите на БНЕБ спрямо деветте месеца на миналата година, но цените по които НЕК продаваше за периода януари-септември 2024 г. са на по-високи нива от отчетените на борсата в резултат на оптимизация на търговската дейност. 
· Производството от собствени ВЕЦ, което е характерно за суха година, въпреки че се отчита ръст на количествата спрямо миналата година. 

Увеличението на финансовия резултат на НЕК за периода януари-септември на 2024 г.  е и при условия на спад на приходите от ФСЕС спрямо деветте месеца на миналата година, което се дължи и на променената структура на компенсиране на дружеството от 01.07.2024 г. от фонда съгласно ценовото решение за регулаторния период 2024-2025 г. и отпадане на възстановяваните разходи за консумирана електроенергия от Крайните снабдители, което беше най-голямото перо в предходното ценово решение на КЕВР.

Към 30.09.2024 г. задълженията на дружеството продължават да бъдат на високи нива, но се обслужват и няма просрочени задължения. Оборотният капитал на компанията към 30.09.2024 г. по данни от финансовия отчет е отрицателен и е на ниво – 124 317 хил.лв., като се отчита подобрение спрямо отчета на дружеството към 30.06.2024 г., когато е на по-високи отрицателни нива -162 713 хил.лв.


[bookmark: _Toc69019205]Анализ на финансовите показатели на НЕК ЕАД към 30.09.2024 г.  
Анализът на финансовите показатели на НЕК ЕАД е изготвен въз основа на междинен финансов отчет на НЕК ЕАД към 30.09.2024 г.

[bookmark: _Hlk141782989][bookmark: _Hlk141945829][bookmark: _Hlk141789910][bookmark: _Hlk512419611]Финансовият резултат на НЕК ЕАД за трето тримесечие на 2024 г. е печалба преди разходи/приходи от данъци върху дохода в размер на 202 463 хил. лв. Към 30.09.2023 г. резултатът е печалба преди разходи/приходи от данъци върху дохода в размер на 173 955 хил. лв.

ФИНАНСОВИ ПОКАЗАТЕЛИ

	Показател
	30.09.2024
	30.09.2023

	Показатели за рентабилност *
	
	

	Коефициент на рентабилност на приходите от продажби
	0,1347
	0,1378

	Коефициент на рентабилност на приходите от продажби и приходи от фонд СЕС
	[bookmark: _Hlk180670132]0,0859
	0,0678

	Коефициент на рентабилност на собствения капитал
	0,0707
	[bookmark: _Hlk180670196]0,0585

	Коефициент на рентабилност на пасивите
	0,0816
	[bookmark: _Hlk180670226]0,0703

	Коефициент на капитализация на активите
	0,0379
	0,0319

	 
	
	

	Показатели за ефективност
	
	

	Коефициент на ефективност на разходите
	1,0881
	1,0712

	Коефициент на ефективност на приходите
	0,9191
	0,9335

	 
	
	

	Показатели за ликвидност
	
	

	Коефициент на обща ликвидност
	0,7274
	0,9624

	Коефициент на бърза ликвидност
	0,6976
	0,9334

	Коефициент на незабавна ликвидност
	[bookmark: _Hlk180670947]0,2689
	0,1776

	 
	
	

	Показатели за финансова автономност
	
	

	Коефициент на платежоспособност
	1,1547
	1,2030

	Коефициент на задлъжнялост
	0,8660
	0,8313

	Коефициент на финансова независимост
	0,5859
	[bookmark: _Hlk180671104]0,5923

	Коефициент на финансиране на дълготрайните активи посредством собствения капитал
	1,7301
	1,6744

	Коефициент на финансиране на краткотрайните активи посредством собствения капитал
	0,1158
	0,1375



* Показателите за рентабилност са изчислени на основата на финансовия резултат на дружеството преди облагане с данъци.

Показатели за рентабилност
Рентабилността за трето тримесечие на 2024 г. съгласно финансовия отчет е положителна величина, както е видно от таблицата. Коефициентите за рентабилност са положителни, предвид финансовия резултат, който преди разходи/приходи от данъци върху дохода е печалба в размер на 202 463 хил. лв.
Основен показател е рентабилността на приходите от продажби, който отразява отношението на финансов резултат, преди облагане с данъци, спрямо нетните приходи от продажби. Коефициентът показва, че на всеки 1 лев приход е реализирана печалба в размер на 0,1347 лв., спрямо 0,1378 лв. загуба за сравнявания период.
Ако към приходите към продажби се прибавят и приходите от Фонд СЕС, които компенсират разходите за закупена енергия по дългосрочните договори, ВЕИ и ВКП над продажните цени стойността на рентабилността за отчетния период е 0,0859, спрямо  0,0678 за сравнявания период.

Коефициентът на рентабилност на собствения капитал дава информация за това каква е ефективността от използването на собствения капитал, т. е. вложените средства от страна на собственика и доколко е изгодно да се вложат средства от потенциални инвеститори. Стойността на коефициента към 30.09.2024 г. е 0,0707, спрямо 0,0585 към 30.09.2023 г.

Рентабилност на пасивите: към настоящия период рентабилността на пасивите е 0,0816, за сравнявания период е 0,0703.

Коефициентът на капитализация на активите: към 30.09.2024 г. е 0,0379, за сравнение към 30.09.2023 г. стойността на показателя е 0,0319.

[bookmark: _Toc69019207]Показатели за ефективност
Коефициентът на ефективност на разходите показва отношението на приходите към разходите на дружеството. Този показател носи информация до каква степен предприятието успява да обвърже своята приходната и разходна част по отношение ефективността на основната си дейност. Към 30.09.2024 г. стойността на този показател е 1,0881, като към 30.09.2023 г. той е бил 1,0712, т. е. срещу 1 лв. разход дружеството получава приход от 1,0881 лв., докато за сравнявания период. приходът е в размер на 1,0712 лв. 

Коефициентът на ефективност на приходите е реципрочен на коефициента на ефективността на разходите и показва какъв разход прави дружеството, за да реализира приход от 1 лв. Стойността на коефициента към 30.09.2024 г. е 0,9191, докато към 30.09.2023 г.  този показател е бил 0,9335.

Показатели за ликвидност и оборотен капитал
Показателите за ликвидност изразяват способността на предприятието да изплаща текущите си задължения с наличните краткотрайни активи, в които не се включват разходите за бъдещи периоди. Коефициентът на общата ликвидност към 30.09.2024 г. е 0,7274, което означава, че краткосрочните активи покриват 72,74 % от стойността на краткосрочните пасиви. Стойността на коефициента за съответния период на миналата година е 0,9624. 

Динамиката на коефициента на общата ликвидност е както следва:

	 
	30.09.2023
	31.12.2023
	31.03.2024
	30.06.2024
	30.09.24

	Обща ликвидност
	
0,962
	
0,584
	
0,626
	
0,625
	
0,727



След елиминиране ролята на краткотрайните материални активи се изчислява коефициентът на бърза ликвидност. Неговата стойност към 30.09.2024 г. е 0,6976. За сравнявания период стойността на  коефициента е 0,9334. 

След елиминиране на влиянието на краткосрочните вземания се изчислява коефициентът на незабавна ликвидност, който към 30.09.2024 г. е 0,2689. Стойността на коефициента за съответния период на 2023 г. е в размер на 0,1776. 

[bookmark: _Toc69019208]Управление на оборотния капитал
Оборотният капитал отразява разликата между краткотрайните активи и краткосрочните пасиви на компанията. Към 30.09.2024 г. е налице недостиг на оборотен капитал в размер на 124 317 хил. лв. За сравнение недостигът към 30.09.2023 г. е в размер на 15 991 хил. лв.
[bookmark: _Toc69019209]
Капиталова структура
Към 30.09.2024 г. собственият капитал на НЕК ЕАД е в размер на 2 865 490 хил. лв., към 30.09.2023 г. собственият капитал на НЕК ЕАД е в размер 2 975 885 хил. лв.

[bookmark: _Toc69019210]Коефициенти, характеризиращи финансовата автономност
Коефициентът на платежоспособност (финансова автономност), отразява съотношението на собствения капитал към общия дълг. Към 30.09.2024 г. той е 1,1547, към 30.09.2023 г. е 1,2030.

Коефициентът на задлъжнялост, е реципрочен на Коефициента на платежоспособност и показва отношението на пасивите на дружеството към собствения капитал. Към 30.09.2024 г. той е 0,8660, а към 30.09.2023 г. е 0,8313.

Коефициентът на финансова независимост, характеризиращ съотношението на собствения капитал към сумата на собствения капитал и дългосрочните пасиви, възлиза на 0,5859 към 30.09.2024 г. За сравнение към 30.09.2023 г. нивото на разглеждания коефициент е 0,5923. 

[bookmark: _Hlk61962399]Коефициентът на финансиране на дълготрайните активи посредством собствения капитал към 30.09.2024 г. е 1,7301, за сравнявания период към 30.09.2023 г. е 1,6744.

Финансирането на краткотрайните активи посредством собствения капитал към 30.09.2024 г. е 0,1158, докато към 30.09.2023 г. е 0,1375. 


Инвестиционна и ремонтна дейност
[bookmark: _Hlk100848620]
Изпълнение на Инвестиционната програма  

[bookmark: _Hlk149811574]НЕК ЕАД изпълнява Актуализирана инвестиционна програма за 2024 г., одобрена от Съвета на директорите на НЕК ЕАД, с протокол № 33 т.I.7 от 02.07.2024 г.
												хил.лв.
	Инвестиционна програма
	Отчет
9 месеца
	Бизнес план
	
Отчет
9 месеца
	ръст,%
	изпълнение,%

	 
	2024
	2024
	2023
	2024 / 2023
	Отчет / БП

	Предприятие ВЕЦ
	9 277
	28 004
	7 306
	27,0
	33,1

	Предприятие Я и К
	9 302
	16 907
	2 189
	324,9
	55,0

	ЦУ и други
	2 523
	7 703
	5 352
	-52,9
	32,8

	Общо разходи за инвестиции
	21 102
	52 614
	14 847
	42,1
	40,1



[bookmark: _Hlk160634218]Актуализираната инвестиционна програма е на стойност 52 617 хил.лв., от които 52 219 хил. лв. собствени средства на компанията и 398 хил. лв. привлечени средства. Към 30.09.2024 година са изразходвани 21 102  хил.лв. или 40.1% от планираните средства за годината, с включени разходи за труд. В сравнение с отчетените разходи за деветте месеца на предходната година се отчита увеличение с 42.1%.  

Изпълнение на Ремонтната програма

[bookmark: _Hlk174000225][bookmark: _Hlk149811747]НЕК ЕАД изпълнява Актуализирана ремонтна програма за 2024 г., одобрена от Съвета на директорите с протокол № 33 т.I.7 от 02.07.2024 г. Актуализираната ремонтна програма на НЕК ЕАД за 2024 г. е на стойност 6 057 хил.лв. Към 30.09.2024 г. за ремонтни дейности са изразходвани средства в размер на 2 407 хил.лв., което е 37.7% от планираните средства за годината. С включени разходи за труд изпълнението на програмата за периода е 2 888 хил.лв. В сравнение с отчетените разходи за деветте месеца на предходната година се отчита ръст от 873 хил.лв.  															     хил.лв.
	Ремонтна програма
	Отчет
9 месеца
	Бизнес план
	Отчет
9 месеца
	ръст,%
	изпълнение,%

	 
	2024
	2024
	2023
	2024 / 2023
	Отчет / БП

	Предприятие ВЕЦ
	1 178
	2 775
	1 100
	7,1
	42,5

	Предприятие Я и К
	1 156
	2 730
	245
	371,8
	42,3

	ЦУ и други
	73
	552
	189
	-61,4
	13,2

	Общо разходи за ремонти
	2 407
	6 057
	1 534
	56,9
	39,7



Изпълнението по двете програми за деветте месеца на 2024 г. е на по-високи нива спрямо отчета за същия период на предходната година, което се дължи на оптимизирането на някои процеси и дейности през настоящата година.  


ЗАКЛЮЧЕНИЕ:
· [bookmark: _Hlk77932569][bookmark: _Hlk174000260]НЕК осъществява дейността си през деветте месеца на 2024 година в съответствие с ценовите решения на КЕВР за регулаторните периоди  2023-2024 г. и 2024-2025 г. и е силно зависима от определените ценови нива и регулаторни условия, както и от компенсаторните механизми на ФСЕС. 

· Производството на електроенергия през периода януари-септември на 2024 г. е характерно за суха година, въпреки че водноелектрическите централи в структурата на НЕК произведоха с 10.3% по-голямо количество спрямо отчета за деветте месеца на 2023 г.

· Електроенергийния пазар, както и европейските енергийни борси   от началото на годината се характеризираше с относителна стабилност през първо полугодие при ценови нива на БНЕБ около 145-150 лв./МВтч, но при ръст на цените през трето тримесечие, които достигнаха средни нива от 240-250 лв./МВтч на платформата „Ден напред“, което се дължеше на  продължително горещото време през летните месеци и на сухата година, която ограничи производството от ВЕЦ, системните ограничения между границите и завишеното потребление на електроенергия от Украйна. 

· НЕК отчете ръст на печалбата преди данъци за деветте месеца на 2024 г. /202 463 хил.лв./, която нараства с 24 862 хил.лв. в сравнение с отчетения резултат за същия период на миналата 2023 г., който е 177 601 хил.лв. 

· Продължаващ механизъм за таван на приходите и през 2024 г. и целеви вноски, които компанията продължава да внася във ФСЕС.

· [bookmark: _Hlk164955727]Дружеството управлява паричните си потоци, така че да погасява текущите си вноски по всички заеми към БЕХ регулярно без да изпада в просрочие. Към 30.09.2024г. НЕК няма просрочени задължения към доставчици.

· Компанията отчита ръст на изпълнението на инвестиционната и ремонтна програми за деветте месеца на настоящата година спрямо същия период на предходната година.





2024






Крайни снабдители	Балансираща енергия	ДПИ	БНЕБ и свободен пазар	85.86673146795367	1.1068525873599562	1.4713970118773023	11.555018932809071	
2023

Крайни снабдители	Балансираща енергия	ДПИ	БНЕБ и свободен пазар	88.496253848686678	3.4772583294341013	1.9724049887066681	6.0540828331725498	

2024

Производители по квоти	Задължения - ДД, ВЕИ и ВЕКП под 500 кВт	Балансираща енергия	БНЕБ и свободен пазар	5735488	1783492	171230.701	1550772	
2023

Производители по квоти	Задължения - ДД, ВЕИ и ВЕКП под 500 кВт	Балансираща енергия	БНЕБ и свободен пазар	3538425	4006217	196276	1213994	

